রাধিকা আপ্টের পরবর্তী কাজ মধুর ভাণ্ডারকরের সঙ্গে। ইন্দিরা গাঁধীর শাসনকালে জরুরি অবস্থা নিয়ে ছবি বানাচ্ছেন মধুর। সেই সময়ের একজন প্রতিবাদী লেখকের গল্প তুলে ধরা হবে ছবিতে। ছবির নাম ‘ম্যায় ইন্দু’। মুখ্য-চরিত্রেই থাকবেন রাধিকা। শোনা যাচ্ছে, প্রথমে এই চরিত্রের জন্য অনুষ্কা শর্মার কথা ভাবা হয়েছিল। তবে পরে নির্মাতারা মনে করেন, রাধিকাই চরিত্রের জন্য উপযুক্ত। মধুর ইতিমধ্যেই ছবির বিষয় সম্পর্কে আরও বিস্তারিত জানার জন্য সেই সময়ের রাজনৈতিক নেতাদের সঙ্গে আলোচনা শুরু করে দিয়েছেন।

সানি লিওনি

অগ্রগতি
রাজীব ওয়ালিয়ার ছবি ‘তেরা ইন্তেজার’এ আরবাজ খানের বিপরীতে কাজ করবেন সানি লিওনি। এই ছবির মাধ্যমেই ডেবিউ করছেন রাজীব। ছবির বিষয় মিউজিক্যাল-রোম্যান্স। চলতি বছরের অগস্টেই শুরু হবে ছবির শ্যুটিং। বেশিরভাগ শ্যুটই হবে কচ্ছের রণ অঞ্চলে। আপাতত সানি ‘স্‌প্লিট্‌সভিলা’র শ্যুটিং নিয়ে ব্যস্ত। সেই কাজ শেষ হলেই এই ছবির কাজ শুরু করবেন সানি।